চলো বদলে যাই
চলো বদলে যাই (সেই তুমি) এলআরবি ব্যান্ডের একটি জনপ্রিয় গান যেটি লিখেছেন, সুর করেছেন ও গেয়েছেন আইয়ুব বাচ্চু। গানটি সুখ অ্যালবামের অন্তর্ভুক্ত যেটি ১৯৯৪ সালে মুক্তি পায়। গানটি বাংলাদেশ ও ভারতে ব্যাপক জনপ্রিয়তা অর্জন করে। গানটিকে বাংলা ব্যান্ড সংগীতের জগতে অন্যতম সেরা গান হিসেবে ধরা হয়। গানটি অ্যাকুস্টিক গিটার এবং ড্রামের শব্দ দিয়ে শুরু হয়। প্রথম পংক্তিটি, শুরুর দশ সেকেন্ডের মধ্যে গাওয়া শুরু হয়। ইলেক্ট্রনিক যন্ত্র বাজানোর অংশটি কোরাস লাইন থেকে শুরু হয় এবং দ্বিতীয় পংক্তির আগে শেষ হয়।